b"\n_START_ARTICLE_\nSan Blas Indijanci\n_START_PARAGRAPH_\nSan Blas Indijanci, najzna\xc4\x8dajnija skupina Cunan Indijanaca, nastanjenih na arhipelagu San Blas koji se sastoji od 365 malenih koraljnih oto\xc4\x8di\xc4\x87a, a nalazio se pred panamskom obalom._NEWLINE_Posjetio ih je Norve\xc5\xbeanin Per H\xc3\xb8st i opisao u svojoj putopisnoj knjizi ' Hva verden viste meg, fra Ishavet til jungelen ' (Od ledene sante do indijanske kolibe)._NEWLINE_O San Blas dru\xc5\xa1tvu ka\xc5\xbee da svako selo ima vije\xc4\x87e koje se sastoji od predstavnika svih ku\xc4\x87anstava, a sastaje se svake ve\xc4\x8deri radi kra\xc4\x87eg sastanka. Ovakva seoska vije\xc4\x87a imaju svaka svog poglavicu, a vije\xc4\x87e seoskih poglavica bira plemenskog poglavicu cijelog San Blasa. Seoski poglavica bira se do\xc5\xbeivotno ili dok na zadovoljavaju\xc4\x87i na\xc4\x8din \xc5\xa1titi seoske interese, a slu\xc5\xbei i kao sudac u selu._NEWLINE_Na ve\xc4\x87a savjetovanja gdje se rje\xc5\xa1avaju pitanja cijelog plemena, svako selo \xc5\xa1alje svoga zastupnika. Savjetovanje vodi plemenski poglavica, a mo\xc5\xbee ga sazvati i seoski poglavica ako smatra da se pitanje ti\xc4\x87e cijelog plemena._NEWLINE_San Blas Indijanci su ratari, a zemlju obra\xc4\x91uju na susjednom kopnu, pa do tamo putuju u svojim kanuima. Na otocima nema ni pitke vode, pa su i po nju prisiljeni i\xc4\x87i na kopno. Ku\xc4\x87e su im gra\xc4\x91ene uz obalu mora ili nad morem, podignute na stubovima i gra\xc4\x91ene od bambusa i prekrivene slamom._NEWLINE_Prema H\xc3\xb8stu, veoma su \xc4\x8disti, kupaju se svakoga dana nekoliko puta, a ne poznaju ni spolnih bolesti._NEWLINE_Pleme San Bals poznato je zbog veoma ra\xc5\xa1irene pojave nasljednog albinizma me\xc4\x91u njima. Populacija im je 1940. iznosila oko 21.000 ."